**LAZDIJŲ RAJONO SAVIVALDYBĖS VIEŠOSIOS BIBLIOTEKOS**

**2019 METŲ VEIKLOS ATASKAITA**

Lazdijų rajono savivaldybės viešosios bibliotekos 2019 metų veiklos ataskaita parengta ir teikiama vadovaujantis Lazdijų rajono savivaldybės tarybos veiklos reglamento, patvirtinto Lazdijų rajono savivaldybės tarybos 2017 m. rugsėjo 22 d. sprendimu Nr. 5TS-1026, 223 punktu.

Lazdijų rajono savivaldybės viešosios bibliotekos direktorius pareigas vykdė vadovaudamasis Lazdijų rajono savivaldybės viešosios bibliotekos direktoriaus pareigybės aprašymu, patvirtintu Lazdijų rajono savivaldybės mero 2016 m. gegužės 6 d. potvarkiu Nr. 7V-23. Lazdijų rajono savivaldybės viešosios bibliotekos darbuotojai pareigas vykdė vadovaudamiesi pareigybės aprašymais, patvirtintais Lazdijų rajono savivaldybės viešosios bibliotekos direktoriaus įsakymais.

Lazdijų rajono savivaldybės viešoji biblioteka (toliau – Biblioteka) yra viešasis juridinis asmuo, veikiantis informacijos sklaidos, kultūros, mokslo, švietimo srityse ir vykdantis bibliotekų veiklą, įgyvendinantis Lazdijų rajono savivaldybės funkcijas ir išlaikomas iš savivaldybės biudžeto asignavimų. Biblioteka 2019 metais savo veiklą grindė Lietuvos Respublikos Konstitucija, Lietuvos Respublikos civiliniu kodeksu, Lietuvos Respublikos biudžetinių įstaigų, Lietuvos Respublikos bibliotekų, Lietuvos Respublikos Valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymais, Lietuvos Respublikos Vyriausybės nutarimais, Lietuvos Respublikos kultūros ministro įsakymais, Bibliotekų plėtros strateginėmis kryptimis 2016-2022 metams, Lietuvos pažangos strategija „Lietuva 2030“, 2014–2020 metų Nacionalinės pažangos programa, Lietuvos kultūros politikos kaitos gairėmis, Nacionalinės jaunimo politikos plėtros programa, Skaitymo skatinimo programa, Regionų kultūros plėtros 2012-2020 metų programa, Lazdijų rajono savivaldybės strateginiu 2011-2020 metų plėtros planu, Lazdijų rajono savivaldybės tarybos sprendimais, mero potvarkiais, administracijos direktoriaus įsakymais, Bibliotekos nuostatais ir kitais teisės aktais.

Ataskaitiniais metais Biblioteka, kaip patikima ir saugi intelektinių žinių, informacijos, skaitybos ir kultūrinės edukacijos paslaugų davėja, bendradarbiaujanti su visomis krašto švietimo ir kultūros įstaigomis, istorinės atminties institucijomis, verslo, socialinės sferos ir kitomis įstaigomis bei nevyriausybinėmis organizacijomis ir prisidėdama prie socialinės atskirties mažinimo – išliko pasiekiama, prieinama, bendraujančia ir bendradarbiaujančia, įvairiapuse ir nuolat veikiančia.

Biblioteka, vykdydama Kultūros plėtojimo programą, kuri parengta siekiant įgyvendinti Lazdijų rajono savivaldybės 2011-2020 metų strateginio plėtros plano strateginį tikslą 03 „Užtikrinti švietimo, kultūros ir sporto plėtrą ir kokybę, socialinį saugumą, sveikatos priežiūrą“,

**įgyvendino 2019 m. Bibliotekos veiklos plane iškeltus prioritetus:**

1. Tenkino gyventojų informacinius ir kultūrinius poreikius, kūrė veiksmingą visoms

rajono gyventojų grupėms prieinamą Bibliotekos paslaugų sistemą, pritraukė naujų vartotojų, stiprino jų motyvaciją naudotis Bibliotekos paslaugomis ir šiuolaikinėmis informacinėmis technologijomis. Ataskaitiniais metais Biblioteka aptarnavo 34 proc. visų rajono gyventojų. Bibliotekos paslaugomis taip pat naudojosi rajono svečiai iš Lietuvos ir užsienio šalių. 2019 m. Bibliotekoje apsilankė beveik 121 tūkst. lankytojų, skaitė 6249 registruoti skaitytojai, jiems išduoti 134 644 fiz. vnt. spaudinių.

1. Biblioteka, kaip bendruomenės traukos centras, teikė paslaugas, skatinančias visuomenės

narius bendrauti, dalyvauti pilietiniuose ir kultūriniuose renginiuose; mokslinėmis konferencijomis, literatūros renginiais, dokumentų parodomis, įvairiais konkursais, akcijomis minėjo visuomeninio ir kultūrinio gyvenimo aktualijas. Skatino skaitymą, populiarino knygas, elektronines skaitykles. Ataskaitiniais metais suorganizavo 846 renginius, iš jų 266 vaizdinius (parodos) ir 580 garsinius, su profesionaliais kūrėjais, rašytojais, krašto literatais, menininkais.

1. Kaupė dokumentų fondo elektroninę duomenų bazę, kaip sudėtinę Lietuvos

integralios bibliotekų informacinės sistemos (toliau - LIBIS) dalį. Viso Bibliotekos fonde yra 176 546 dokumentų, per metus gauta 8 714 vnt. LIBIS įdiegta visose rajono bibliotekose.

1. Dalyvauta įvairiuose bibliotekų vystymo projektuose bei programose. 2019 m. gautas

finansavimas 6 projektams, visi projektai įgyvendinti. Pabaigtas bibliotekų materialinę bazę pagerinęs projektas „Lazdijų rajono kaimų patrauklumo didinimas atnaujinant bibliotekas“.

1. Skatino savanorystę, knygnešystę ir knygrišystę rajono bibliotekose. 2019 m. rajono

bibliotekose buvo 12 savanorių, 32 knygnešių, suorganizuota 7 knygrišystės edukacijos mobilieji išvykimai Kapčiamiesčio, Kučiūnų, Lazdijų, Veisiejų miesto bendruomenėse ir 4 stacionarūs Veisiejų miesto bibliotekoje.

1. Kurta žinių visuomenė, sudaryta laisva prieiga prie interneto, skatinant bendruomenės

kompiuterinį ir informacinį raštingumą. Partnerių teisėmis kartu su nacionaline biblioteka įgyvendinti projektai „Gyventojų skatinimas išmaniai naudotis internetu atnaujintoje infrastruktūroje“ ir „Prisijungusi Lietuva: efektyvi, saugi ir atsakinga Lietuvos skaitmeninė bendruomenė“ 2018-2020 m. Nauja įranga įdiegta Lazdijų, Šventežerio, Veisiejų, Seirijų viešosiose interneto prieigose, suorganizuota 41 mokymų grupė; apmokyta 451 rajono gyventojas.

1. Išlaikyta Mobilioji biblioteka, sudaryta galimybė atokesnių kaimų gyventojams naudotis

bibliotekos paslaugomis: 36 išvykimai, 132 lankytojai, išduota 301 egz. leidinių.

1. Vykdytos Atviro Jaunimo centro veiklos.
2. Skatinta darbuotojų darbo motyvacija, pagal galimybes sudarytos tinkamos sąlygos

bibliotekininkams kelti savo kvalifikaciją, ugdyti profesionalumą, pritaikytos tęstinio ir nuotolinio mokymo formos.

1. Gerinta bibliotekų materialinė bazė.
2. Plėsti partnerystės ryšiai su Lietuvos ir Lenkijos viešosiomis bibliotekomis, gimnazijomis,

suorganizuota jaunuolių iš Lietuvos (Lazdijai) ir Lenkijos (Krokuva) stovykla.

1. Vilniaus Knygų mugėje pristatyta Bibliotekos knyga „Lazdijų krašto bibliotekos:

aštuoni dešimtmečiai” (2019). Sudarytojos: Renata Rudienė, Aldona Ribinskienė, Vida Levy. Redaktorė: Lionė Lapinskienė.

**BIBLIOTEKŲ PRIEINAMUMAS**

Ataskaitiniais metais gyventojų bibliotekiniam, informaciniam aptarnavimui, neformaliajam švietimui, edukacinei veiklai vykdyti veikė Lazdijų rajono savivaldybės bibliotekų tinklas:

Lazdijų viešoji biblioteka ir 22 nutolę struktūriniai padaliniai-bibliotekos: Aštriosios Kirsnos, Avižienių, Būdviečio, Dumblio, Kapčiamiesčio, Krikštonių, Krosnos, Kučiūnų, Metelių, Naujosios Kirsnos, Noragėlių, Rudaminos, Seiliūnų, Seirijų, Stebulių, Šeštokų, Šventežerio, Teizų, Varnėnų, Verstaminų, Viktarino,Veisiejų.

Vidutiniškai tarp Lazdijų rajono savivaldybės teritorijos bibliotekų yra 10 km nuotolis.

5 padalinių (Aštriosios Kirsnos, Kapčiamiesčio, Kučiūnų, Stebulių, Šventežerio) darbuotojai dirbo ir ugdymo įstaigų bibliotekose pagal Jungtinės veiklos (asociacijos) sutartis.

2019 m. buvo teikiama Mobilios bibliotekos paslauga.

2019 m. Lazdijų rajono savivaldybės bibliotekų tinklo pokyčių nebuvo.

**BIBLIOTEKOS DOKUMENTŲ FONDAS**

Bibliotekos Dokumentų tvarkymo ir komplektavimo skyriaus veiklos tikslas – sudaryti, įtraukti į apskaitą universalų dokumentų fondą, atitinkantį Lazdijų rajono savivaldybės ekonominę ir kultūrinę plėtrą, demografinę situaciją bei bendruomenės reikmes. Pagrindinis dokumentų įsigijimo kriterijus - viešasis pirkimas, laikantis viešųjų pirkimų įstatymo. Rajono bibliotekose yra sukauptas 176 546 fiz. vnt. dokumentų fondas. Lyginant su 2018 m. fondas sumažėjo 10 394 fizinių vienetų. Fondai mažėja todėl, kad knygos brangsta, o gaunamas finansavimas neleidžia pakankamai papildyti bibliotekų fondų ne tik knygomis, bet ir periodiniais leidiniais.

**Dokumentų fondo suvestinė**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Dokumentų fondas.** **Iš viso:****(4+5+6+7+8+9+10** **fiz. vnt)** | **Knygų ir serialinių leidinių** | **Karto-grafijos** | **Spausdin-****tinės natos** | **Vaizdiniai dok.** | **Garsiniai****regimieji****dok.** | **Kiti dok.** | **Skaitme-****niniai dok.** |
| Fiziniai vienetai (fiz. vnt.) | Pavadi-nimai(pavad.) | fiz. vnt. | fiz.vnt. | fiz.vnt. | fiz.vnt. | fiz.vnt. | fiz.vnt. | fiz.vnt. |
| 1 | 2 | 3 | 4 | 5 | 6 | 7 | 8 | 9 | 10 |
| 2019 m. gauta dokumentų  | **8714** | **579** | 8 672 | 0 | 3 | 0 | 39 | 2 | 2 |
| 2019 m. nurašyta dokumentų | **19 108** | **1 445** | 19 107 | 0 | 0 | 0 | 0 | 0 | 0 |
| Dokumentų fondo dydis (2019-12-31)  | **176 546** | **31 903** | 171 410 | 3 | 312 | 3 | 4 721 | 13 | 81 |

1 lentelė.

**Naujų dokumentų įsigijimas**

|  |  |  |  |  |
| --- | --- | --- | --- | --- |
|  | **Gauta naujų dokumentų** | **Grožinė literatūra** | **Šakinė literatūra** **(be periodikos)** | **Periodiniai leidiniai** |
|  | **Fiz. vnt.** | **Pav.** | **Fiz. vnt.** | **Pav.** | **Fiz. vnt.** | **Pav.** | **Fiz. vnt.** | **Pav.** |
| Rajono bibliotekos (iš viso): | 8714 | 579 | 2970 | 478 | 868 | 101 | 4876 | 92 |
| Lazdijų VB | 1518 | - | 502 | - | 313 | - | 703 | - |
| Veisiejų miesto | 683 | - | 200 | - | 74 | - | 409 | - |
| Kaimo padaliniuose | 6513 | - | 2268 | - | 481 | - | 3764 | - |

2 lentelė.

Vienam gyventojui dokumentams įsigyti teko lėšų - 2,06 Eur (2018 – 1,83 Eur) Iš jų LR kultūros ministerijos lėšos - 0,98 Eur (2018 – 0,96 Eur), Savivaldybės skirtos lėšos – 0,58 Eur (2018– 0,24 Eur), iš kitų šaltinių - 0,50 Eur (2018 - 0,63 Eur).

 Dovanomis biblioteką parėmė UAB ,,Jotema“, UAB „Alma litera sprendimai“, UAB „Tyto Alba“, Lietuvos rašytojų sąjungos leidykla, Lazdijų rajono savivaldybės administracija, rajono literatai ir rašytojai kraštiečiai, skaitytojai.

Dokumentų nurašymo komisija parengė 83 dokumentų nurašymo aktus.

Dokumentų nurašymo priežastys: susidėvėję, vartotojų sugadinti dokumentai – 13 044 fiz.vnt., tai sudarė 68,26 % viso dokumentų fondo; praradę aktualumą, nepaklausūs dokumentai – 5 957 fiz. vnt., tai sudarė 31,18 % viso fondo, dėl kitų priežasčių prarasti dokumentai 107 fiz. vnt., tai sudarė 0,56 % viso dokumentų fondo. 2019 metais buvo nurašyta 916 fiz. vnt. daugiau negu praėjusiais metais.

**VARTOTOJŲ APTARNAVIMAS**

2019 m. rajono bibliotekose užregistruoti 6249 vartotojai. Nežymus padidėjimas lyginant su 2018 m. (daugiau - 47).

|  |  |
| --- | --- |
| **2019 m.****gyventojų skaičius** | **Registruotų vartotojų skaičius** |
| **Iš viso:****(3+4)** | **Iš jų:** |
| **Perregistruoti vartotojai** | **Naujai užregistruoti vartotojai** | **Iš jų:** |
| **Vaikai iki 14 metų** |
| 1 | 2 | 3 | 4 | 5 |
| 18 331 | 6 249 | 5 377 | 872 | 2 091 |

3 lentelė.

**Gyventojų sutelkimo procentas bibliotekose:**

 **2019 m. 2018 m.**

Rajono

bibliotekos

(iš viso): 34,09 % 36,05 %

Lazdijų VB 47,38 % 43,38 %

Veisiejų mst. 40,15 % 37,23 %

Kaimo padal. 33,87% 33,09 %

**Darbuotojų veiklos efektyvumo rodikliai:**

Vartotojų skaičius vienam bibliotekininkui - 169

Lankytojų skaičius vienam bibliotekininkui – 3 259

Dokumentų išduoties skaičius vienam bibliotekininkui – 3 639 fiz. vnt.

Vienas iš labiausiai bibliotekos paslaugų naudojimą parodančių rodiklių yra vartotojų apsilankymai bibliotekose ir pasinaudojimas įvairiomis paslaugomis: dokumentų skolinimas į namus ir vietoje, lankymasis renginiuose, pasinaudojimas vieša interneto prieiga, individualios konsultacijos ir grupiniai informacinio raštingumo mokymai.

Lyginant su 2018 m. apsilankymų skaičius rajono bibliotekose padidėjo 1644 apsilankymais, ir dokumentų išduotis padidėjo - 3639. Jaunimo centre per 2019 m. užregistruoti 9 134 jaunuolių apsilankymai, t.y., vidutiniškai 761 apsilankymas per mėnesį.

|  |  |
| --- | --- |
| **Apsilankymų (lankytojų) skaičius** | **Dokumentų išduotis** |
| **Iš viso:****fiz. vnt.****(4+5)** | **Iš jų:** |
| **Iš jų:** | **Išduotis vaikams iki 14 metų** |
| **Iš viso:** | **Iš jų:** | **Išduotis į namus** | **Išduotis vietoje** |
| **Vaikai iki 14 metų** |
| 1 | 2 | 3 | 4 | 5 | 6 |
| 120 579 | 48 411 | 134 644 | 84 543 | 50 101 | 49 026 |

4 lentelė.

Atsakant į vartotojų užklausas naudotasi LR Seimo „Teisės aktų“, Infolex, Infolex praktika, EBSCO duomenų bazėmis, „Verslo žinių“ archyvais, Nacionaline bibliografijos duomenų baze ir kitomis informacijos priemonėmis. Bibliotekoje laisvai prieinamos duomenų bazės: Open Access Portal, Europeana - Europos skaitmeninė biblioteka, Google Scholar - mokslinės informacijos paieškos sistema, Hindawi - atvirosi prieigos moksliniai žurnalai, apimantys įvairias mokslo sritis, Doaj - Directory of Open Access Journals - atvirosios prieigos žurnalų katalogas, bibliografinė Europos Sąjungos oficialiųjų dokumentų duomenų bazė. 2019 m. turėjome nemokamą prieigą prie „Vyturio“ duomenų bazės. Informacinį fondą sudaro daugiausia enciklopedinio pobūdžio leidiniai, žodynai ir žinynai.

Bibliotekos lankytojams buvo teikiamos individualios konsultacijos ir mokymai grupėse naudotis kompiuterine įranga, interneto ištekliais - 725 val. Elektroninėmis paslaugomis Lazdijų viešojoje bibliotekoje ir jos padaliniuose daugiausia naudojasi moksleiviai, jaunimas. Pastebima tendencija, jog informacinėmis technologijomis ir elektroninėmis paslaugomis naudojasi vis daugiau pensijinio amžiaus žmonių. Bibliotekoje teiktos šios paslaugos: paieška internete, informacijos įrašymas į diskelius ir kompaktinius diskus, konsultavimas, kompiuterinio raštingumo mokymai grupėse, deklaracijų pildymas. 2019 metais užregistruotas interneto seansų skaičius rajone – 23 782. Virtualių apsilankymų skaičius viešojoje bibliotekoje ir kaimo padaliniuose – 783.

|  |  |  |
| --- | --- | --- |
| **Informacinės užklausos** | **Tarpbibliotekinis dokumentų skolinimas** | **Vartotojų mokymo naudotis kompiuterine įranga valandų skaičius** |
| **Gautų užklausų****skaičius** | **Iš jų elektroninėmis** **priemonėmis** | **Įvykdytų** **užklausų skaičius** | **Iš jų elektroninėmis priemonėmis** | **Gauta užklausų iš kitų bibliotekų** | **Išsiųsta užklausų kitoms bibliotekoms** | **Gauta dokumentų iš kitų bibliotekų** |
| 1 | 2 | 3 | 4 | 5 | 6 | 7 | 8 |
| 7 272 | 362 | 7 042 | 375 | 0 | 9 | 9 | 725 |

5 lentelė.

Su Lietuvos integralia bibliotekų informacine sistema (LIBIS PĮ) ir skaitytojų aptarnavimo posisteme (SAP) dirba visos rajono bibliotekos. Elektroniniame kataloge sukaupta bibliografinių įrašų – 5460, 2019 metais sukurti 302 elektroniniai įrašai. Į Nacionalinės bibliotekos duomenų bazę buvo pateikti 302 analiziniai bibliografiniai įrašai.

**RENGINIAI**

|  |  |  |  |
| --- | --- | --- | --- |
| **Iš viso:****(2+3)** | **Iš jų:****garsiniai renginiai****(4+6+8)** | **Iš jų:****vaizdiniai renginiai****(5+7+9)** | **Iš jų:** |
| **Renginiai** **Lazdijų viešojoje bibliotekoje** | **Renginiai** **Veisiejų miesto bibliotekoje** | **Renginiai kituose rajono padaliniuose** | **Renginiai vaikams ir jaunimui** |
| **Iš jų:****garsiniai renginiai** | **Iš jų:****vaizdiniai renginiai** | **Iš jų:****garsiniai renginiai** | **Iš jų:****vaizdiniai renginiai** | **Iš jų:****garsiniai renginiai** | **Iš jų:****vaizdiniai renginiai** |
| 1 | 2 | 3 | 4 | 5 | 6 | 7 | 8 | 9 | 10 |
| 846 | 580 | 266 | 151 | 34 | 32 | 8 | 663 | 224 | 210 |

6 lentelė

Vystant kultūrinę-edukacinę veiklą 2019 m. Bibliotekoje ir jos padaliniuose buvo suorganizuoti 846 renginiai, skirti įvairaus amžiaus lankytojų grupėms. Iš jų 266 parodos. Tai literatūros, dokumentų, tautodailės, profesionalaus ir mėgėjiško meno parodos, naujų knygų pristatymai, susitikimai su rašytojais, kameriniai ir kūrybos vakarai, pokalbiai, literatūros skaitymai, pilietinės akcijos, socialinės-kultūrinės diskusijos. Ypatingas dėmesys skiriamas kraštiečių kūrybos pristatymams.

Bibliotekoje yra kompiuterinė įranga neįgaliesiems (1 darbo vieta), kurioje įdiegtos programos Magic (silpnaregiams) ir Jaws (akliesiems). Bibliotekos ir padalinių paslaugomis naudojosi 71 neįgalus vartotojas.

Organizuota 36 mobiliosios bibliotekos išvykimai: Mikniškių, Mikyčių, Žagarių, Birutos, Vartų, Ramanavo, Petroškų, Barčių, Rolių, Vidzgailių, Dumblio kaimuose. Mobiliosios bibliotekos paslauga pasinaudojo 132 lankytojai, organizuota 10 socialinių dialogų.

Veisiejų bibliotekoje 2019 m. suorganizuota 11 unikalių knygrišystės edukacinių užsiėmimų. Knygrišystės edukacijas vedė Veisiejų bibliotekos bibliotekininkė ir Vilniaus knygrišių gildijos knygrišys.

2019 metais didelis dėmesys buvo skiriamas darbui su vaikais: vaikų ir moksleivių laisvalaikio užimtumo, skaitymo skatinimo, žinių įgijimo ir informacinių gebėjimų ugdymo srityse. Buvo ieškoma naujų darbo formų, siekiant įtraukti į bibliotekos paslaugų vartotojų gretas daugiau naujų lankytojų. Įvairiomis priemonėmis buvo vykdomas teikiamų paslaugų viešinimas, bendradarbiauta su kitomis institucijomis ir įstaigomis, teikiančiomis vaikų ugdymo, mokymo, socialinės globos, neformalaus laisvalaikio užimtumo paslaugas, didelis dėmesys skirtas skaitymo skatinimo ugdymui ir teigiamo požiūrį į jį formavimui. Toliau tęsiama bibliotekininkų klubo „Šakar makar“ veikla. Vaikams buvo rodomos improvizacijos, garsiniai skaitymai įvairių švenčių, renginių metu. Vasaros metu buvo vykdoma vaikų vasaros poilsio programa „Vasaroju bibliotekoje“.

 2019 m. bibliotekos Jaunimo centre vyko įvairaus pobūdžio renginiai. Buvo suorganizuota 25 protmūšiai, 4 diskusijos, 2 tarptautiniai susitikimai, 2 asmeniniai parodų pristatymai, dalyvauta 2 tarptautinėse jaunimo stovyklose. Vyko intelektiniai žaidimai: „Auksinis protas“ ir .„Euro protai“, organizuoti kiti renginiai ir projektai jaunimui pagal jų poreikius. Patvirtinta akreditacija ilgalaikei savanorystei, pasirašytos penkios sutartys su savanoriais.

 Švietimo, kultūros ir sporto skyriui renginių planas pateikiamas kiekvieną mėnesį.

Visa informacija apie visus rajono bibliotekose organizuojamus renginius pateikiama oficialioje Bibliotekos interneto svetainėje: [www.rsvb.lt](http://www.rsvb.lt), socialiniame tinklapyje: facebook Lazdijų biblioteka – Tavo biblioteka, rajono spaudoje bei platinamuose plakatuose, skrajutėse.

**BIBLIOTEKOSE VEIKIANTYS NEFORMALŪS KLUBAI**

Saviraiškos klubas „Lazdijų menė“ (Lazdijų viešoji biblioteka)

Lazdijų viešosios bibliotekos Vaikų klubas „Šakar makar“

Senjorų klubas „Harmonija“ (Lazdijų viešoji biblioteka)

Seirijų bibliotekos jaunimo klubas „Laimės džemas“

Seirijų Trečiojo amžiaus universitetas (Seirijų biblioteka)

 „Smalsučių būrelis“ (Teizų biblioteka)

**2019 M. LAZDIJŲ RAJONO SAVIVALDYBĖS VIEŠOSIOS BIBLIOTEKOS VYKDYTI PROJEKTAI**

|  |  |  |  |
| --- | --- | --- | --- |
| **Projekto pavadinimas** | **Finansavimo šaltinis** | **Lėšos, Eur** | **Rezultatai** |
| 1 | 2 | 3 | 4 |
| „Lietuvos ir Lenkijos istorijos perlai“  | Jaunimo reikalų departamentas (toliau – JRD) prie Socialinės apsaugos ir darbo ministerijos | 4446,00 | Šešių dienų stovykla Lietuvos ir Lenkijos jaunuoliams Lazdijų rajone. Pažintinės - edukacinės kelionės po Lazdijų, Varėnos ir Druskininkų rajonus; Lietuvos bei Lenkijos jaunuolių susipažinimas su senaisiais amatais – knygrišyste bei juodosios keramikos subtilybėmis.Bepilotėmis skraidyklėmis nufilmuota bei sumontuota Lietuvos - Lenkijos pasienio ruože esančios vietovės bei sumontuotas video „Lietuvai – Lenkijai 100“ |
| „Mes pilietiška bendruomenė“  | Europos komisijos atstovybė Lietuvoje | 1000,00 | Projekto tikslas - skatinti rajono gyventojus dalyvauti ir atsakingai balsuoti Europos Parlamento rinkimuose. |
| „Metų knygos rinkimai“ | Lietuvos nacionalinės Martyno Mažvydo bibliotekos Skaitymo skatinimo priemonių programa | 20 vnt. knygų | 4 geriausių Metų knygų rinkiniaiNoragėlių, Veisiejų, Krosnos ir Šeštokų bibliotekoms. |
|  Konferencija „Apie knygas ir knygrišystę“ “  | Lazdijų rajono savivaldybė | 300,00 | Suorganizuota Europos paveldo dienai skirta knygrišystės konferencija Lazdijų viešojoje bibliotekoje bei surengta knygrišystės meistrų darbų paroda. Pranešimus skaitė lektoriai - Vilniaus universiteto bibliotekos restauratorius, knygrišių gildijos pirmininkas, amatininkų klubo „Dvaro meistrai“ narys Rimas Supranavičius, Vilniaus universiteto bibliotekos restauratorius – ekspertas, knygrišių gildijos ir amatininkų klubo „Dvaro meistrai“ narys Sigitas Tamulis.  |
| „Edukacijos terapija” | Lazdijų rajono savivaldybė | 460,00 | Aštuoniose Lazdijų rajono bibliotekose vyko edukaciniai užsiėmimai – dekupažo meno, dekoratyvinių žvakių gaminimo bei ebru meno. Suaugusiuosius pažinti meno subtilybes kvietė Seirijų, Krikštonių, Metelių, Teizų, Krosnos, Verstaminų, Veisiejų bei Krosnos bibliotekos. |
| „Saugi ir atsakinga skaitmeninė Lazdijų bendruomenė“ | Lazdijų rajono savivaldybė | 508,00 | Skaitmeninio raštingumo mokymai temomis: „Bendrauk ir dalykis turiniu internete: Skaitmeninių nuotraukų apdorojimas ir saugus dalijimasis“, „E. bendruomenės: Atsakingas turinio publikavimas internete ir saugus naršymas“., „E. bendruomenės: būk aktyvus, unikalus ir verslus!“  |
| „Literatūriniai pietūs su krašto kūrėjais“  | Lietuvos kultūros taryba | 4000,00 | Suorganizuoti 8 susitikimai su profesionaliais kūrėjais, kilusiais iš Lazdijų krašto – Alvydu Jegelevičiumi, Julija Miliūte, Irena Buivydaite, Juozu Žitkausku, Birute Jonuškaite ir Gintaru Bleizgiu. Susitikimų metu savo kūrybą skaitė ir tose apylinkėse gyvenantys bei iš jų kilę kūrėjai. |
| „Pasivaikščiojimai su rašytojais**“** | Lietuvos kultūros taryba | 3470,00 | Suorganizuoti susitikimai su 6 autoriais įvairiose erdvėse: Lazdijų miesto parke, Lazdijų viešosios bibliotekos Konferencijų salėje ir Bendravimo erdvėje, Veisiejų, Seirijų, ir Kapčiamiesčio bibliotekose. Savo naujausius kūrinius pristatė Sandra Bernotaitė, Kristina Gudonytė, Kazimiera Kazijevaitė, Vidmantas Valiušaitis, Lina Simutytė, ir Rūta Vyšnia (Rūta Kotryna Vyšniauskienė). |
| „Vasaroju bibliotekoje“ | Lazdijų rajono savivaldybė | 300,00 | Vaikų vasaros stovykla, kuri paskatino aktyviau dalyvauti vaikus bibliotekos veiklose, skaityti knygas vasaros metu bei suteikė daug džiaugsmo konkurso dalyviams. |
| „Lazdijų rajono kaimų patrauklumo didinimas atnaujinant bibliotekas“ | Lietuvos kaimo plėtros 2014–2020 metų programa | 200 969,00(iš jų 2019 m.-98 628,65) | Atnaujinta A. Kirsnos, Metelių ir Seiliūnų bibliotekų materialinė bazė. |

7 lentelė.

**LAZDIJŲ RAJONO SAVIVALDYBĖS VIEŠOJI BIBLIOTEKA KITŲ INSTITUCIJŲ**

**VYKDOMŲ PROJEKTŲ PARTNERĖ**

|  |  |  |
| --- | --- | --- |
| **Projekto pavadinimas** | **Finansavimo šaltinis** | **Rezultatai** |
| 1 | 2 | 3 |
| **„Tarptautinė bibliotekininkų bendruomenės konferencija „Pokyčių evoliucija bibliotekose: (DI) ir (EI)“** | Lietuvos kultūros taryba,Savivaldybių viešųjų bibliotekų asociacija | Projekto**„Tarptautinė bibliotekininkų bendruomenės konferencija „Pokyčių evoliucija bibliotekose: (DI) ir (EI)“** vadovė – Lzdijų viešosios bibliotekos direktorė Renata Rudienė koordinavo projekto veiklas, organizavo tarptautinę konferenciją Nidoje. |
| „Abiejų tautų muzika“ | Jaunimo reikalų departamentas (toliau – JRD) prie Socialinės apsaugos ir darbo ministerijos | Lazdijų Jaunimo centro muzikinė partnerystė su Seinų kultūros centru ir Origo organizacija. |
| „**Gyventojų skatinimas išmaniai naudotis internetu atnaujintoje viešosios interneto prieigos infrastruktūroje” ir** „P**risijungusi Lietuva: efektyvi, saugi ir atsakinga Lietuvos skaitmeninė bendruomenė”** | Projektus kuruoja: LR Kultūros ministerija**LR ryšių reguliavimo tarnyba** **LR Vidaus reikalų ministerija** | Bibliotekos ataujintos technologine įranga.Informacinio raštingumo rajono bibliotekose apmokytas 451 rajono gyventojas (41 mokymų grupė). |

8 lentelė.

**KRAŠTOTYROS VEIKLA**

|  |  |
| --- | --- |
| **Biblioteka** | **2019 m. parengti kraštotyros darbai**  |
| Avižienių biblioteka | Bitės Vilimaitės kūryba |
| Šventežerio biblioteka | Šventežerio kaimo giesmininkai. Literatė A. Kraužlienė. |
| Kapčiamiesčio biblioteka | „Plačios tavo kelio brydės“- medžiaga apie mokytoją Birutę Stacevičienę. |
| Metelių biblioteka | „Kraštietės Bronislavos Kubilienės kūryba“ |
| Seiliūnų biblioteka | ,,Seiliūnų krašto mažoji architektūra“ |
| Kučiūnų biblioteka | ,,B. Pečiukonienė- šviesios sielos žmogus“ |
| Seirijų biblioteka | „Žymūs žmonės Seirijų apylinkėse“ |

9 lentelė.

**Katalogų ir kartotekų sistema**

Bibliotekose esantys katalogai ir kartotekos:

abėcėlinis katalogas;

elektroninis (įrašų (aprašų) skaičius elektr., kortel. kataloguose 162 201. Iš jų: automatizuotai parengtų įrašų skaičius – 38 527, 2019 metais parengtų įrašų skaičius – 342;

kraštotyros kartoteka (iki 2003 metų).

**VIEŠIEJI RYŠIAI IR ATSTOVAVIMAS**

Informacija apie bibliotekas buvo viešinama žiniasklaidoje: 70 straipsnių spaudoje, informacinės žinutės elektroniniais kanalais: www.rsvb.lt; [www.lazdijai.lt](http://www.lazdijai.lt); www.lzvaigzde.lt; [www.dzukuzinios.lt](http://www.dzukuzinios.lt); facebook.com, Lazdijų biblioteka - Tavo-biblioteka ir kt. interneto portaluose.

Straipsnių sąrašas suvestas Bibliotekos internetinėje svetainėje <http://www.rsvb.lt/biblioteka-spaudoje/>.

Bibliotekos direktorė Renata Rudienė atstovavo Bibliotekos interesus asociacijų tarybose: Savivaldybių viešųjų bibliotekų asociacijos tarybos narė atsakinga už projektus, Lietuvos bibliotekininkų draugijos tarybos narė, Lazdijų rajono savivaldybės jaunimo reikalų tarybos narė, Saviraiškos klubo „Lazdijų menė“ valdybos narė.

Ataskaitiniais metais biblioteka, kaip patikima ir saugi intelektinių žinių, informacijos, skaitybos ir kultūrinės edukacijos paslaugų davėja, bendradarbiaujanti su visomis krašto švietimo ir kultūros įstaigomis, istorinės atminties institucijomis, Vilniaus apskrities Adomo Mickevičiaus, Alytaus Jurgio Kunčino, Druskininkų savivaldybės, Varėnos rajono savivaldybės, Kauno technologijos universitetu, Lietuvos aklųjų biblioteka, Lietuvos rašytojų sąjunga, Lenkijos Respublikos Niepolomicach miesto gimnazija, verslo, socialinės sferos ir kitomis įstaigomis bei nevyriausybinėmis organizacijomis ir prisidėdama prie socialinės atskirties mažinimo – išliko pasiekiama, prieinama, bendraujančia ir bendradarbiaujančia, įvairiapuse ir nuolat veikiančia.

**2019 M. BIBLIOTEKOS DARBUOTOJŲ KVALIFIKACIJOS KĖLIMAS IR METODINĖ VEIKLA**

|  |  |
| --- | --- |
| **Kvalifikacijos tobulinimo renginio pavadinimas** | **Darbuotojų skaičius** |
| „Ką turi žinoti biudžetinės įstaigos vadovas organizuojant finansinę veiklą ir darbo santykius“  | 1 |
| **„Tarptautinė bibliotekininkų bendruomenės konferencija „Pokyčių evoliucija bibliotekose: (DI) ir (EI)“** | 1 |
| **„Lyčių lygybė ir paslaugų teikimas”** | 1 |
| **„Viešasis kalbėjimas ir pasitikėjimo formavimas”** | 1 |
| „Viešieji pirkimai: naujovės“  | 2 |
| „Efektyvi komunikacija ir bendravimas“  | 27 |
| Ekslibriso edukacija „Vienas atspaudas“  | 17 |
| Skaitmeninio raštingumo mokymai „Bendradarbiavimas TAU. Bendrauk ir dalykis turiniu internete: skaitmeninių nuotraukų apdorojimas ir saugus dalijimasis“  | 5 |
| „Bendrojo duomenų apsaugos reglamento taikymas įstaigoje. Kaip išvengti klaidų“  | 1 |
| Vietos bendruomenių skaitmeninių lyderių ir skaitmeninių konsultantų I ciklo mokymai  | 11 |
| Vietos bendruomenių skaitmeninių lyderių ir skaitmeninių konsultantų II ciklo mokymai | 11 |
| Ruošiantis finansinių metų pabaigai viešojo sektoriaus subjektuose: 2019 m. teisės aktų pakeitimų apžvalga  | 1 |
| **„**Pasirengimo pastebėti savižudybės pavojų“ | 3 |
| „Kraštotyros informacinė sklaida“  | 1 |

 10 lentelė.

Ataskaitiniais metais bendradarbiauta su kitų žinybų bibliotekomis, teikta praktinė, teorinė pagalba miesto, kaimo ir kitų žinybų bibliotekininkams. Rūpintasi bibliotekos ir jos teikiamų paslaugų reklama, skleistos bibliotekininkystės naujovės.

Pagrindinės metodinės veiklos kryptys buvo darbuotojų kvalifikacijos kėlimas stacionariu ir nuotoliniu būdu, vidaus tvarkos dokumentų rengimas, padalinių veiklos patikrinimų ir perdavimų organizavimas, bibliotekinių procesų tobulinimas.

Dokumentų fondų komisijos patikrinimas vyko Metelių, Šeštokų ir Kučiūnų bibliotekose.

Bibliotekoje vyko 12 direkcinių pasitarimų ir 4 visuotiniai darbuotojų metodiniai susirinkimai.

**2019 m. pagal naujausius teisės aktus parengti ir patvirtinti vidaus darbo tvarką reglamentuojantys dokumentai:**

Informacijos apie pažeidimus Bibliotekoje teikimo tvarkos aprašas.

Bibliotekos korupcijos prevencijos 2019-2022 metų programa.

Bibliotekos vidaus tvarkos taisyklės.

Bibliotekos darbuotojų atrankos tvarkos aprašas.

Bibliotekos konkursų pareigoms, įtrauktoms į konkursinių pareigų sąrašą, organizavimo ir vykdymo tvarkos aprašas.

Bibliotekos asmens duomenų tvarkymo taisyklės.

Bibliotekos ir jos padalinių pastatų (patalpų) apsaugos tvarkos aprašas.

Vaizdo stebėjimo įrangos naudojimo ir vaizdo duomenų tvarkymo tvarkos aprašas.

Naudojimosi Biblioteka taisyklės.

**PERSONALAS**

|  |  |  |  |
| --- | --- | --- | --- |
|  | **Etatų skaičius** | **Darbuotojų skaičius** | **Darbuotojų išsimokslinimas** |
| **aukštasis** | **aukštesnysis** | **kitas** |
| 1 | 2 | 3 | 4 | 5 | 6 |
| Bibliotekos darbuotojai. Iš viso: | 45 | 50 | 19 | 25 | 6 |
| Profesionalūs bibliotekininkai. Iš jų: | 32 | 37 | 12 | 24 | 1 |
| turintys bibliotekininkystės, informacijos mokslų išsilavinimą | 10,5 | 11 | 1 | 10 | 0 |
| įgiję profesijos įgūdžius ilgą laiką dirbdami bibliotekoje | 21,5 | 26 | 11 | 14 | 1 |
| Kvalifikuoti specialistai | 8 | 8 | 7 | 1 | 0 |
| Techniniai darbuotojai | 5 | 5 | 0 | 0 | 5 |

11 lentelė.

**LĖŠOS IR IŠLAIDOS**

|  |
| --- |
| **Gauta lėšų (tūkst. Eur)** |
| Iš viso: | **Iš jų:** |
| Iš biudžeto (Savininko, valstybės lėšos) | Savininko lėšos dokumentamsįsigyti | Periodikos prenumeratai | Už mokamas paslaugas | Fizinių, juridiniųasmenų parama | Projektų (grantų) lėšos |
| 1 | 2 | 3 | 4 | 5 | 6 | 7 |
| 738339,68 | 626254,64 | 839 | 8801,39 | 691,17 | 11,98 | 111381,89 |

12 lentelė.

|  |  |
| --- | --- |
| **Išlaidos (tūkst. Eur)** |  |
| Iš viso: | Iš jų: |
| Darbo užmokes-čiui | Dokumen-tamsįsigyti | Iš jų: | Automatizacijai  | Skly-pams, pasta-tams | Kitos išlaidos |
| Knygoms | Periodikos prenumeratai | Kitiems doku-mentams |
| 1 | 2 | 3 | 4 | 5 | 6 | 7 | 8 | 9 |
| 738339,68 | 512261,71 | 26094,89 | 17033,00 | 8801,39 | 260,50 | 3473,33 | 90858,62 | 105651,13 |

13 lentelė.

**MATERIALINĖS BAZĖS ATNAUJINIMAS**

Įgyvendintas projektas „Lazdijų rajono kaimų patrauklumo didinimas atnaujinant bibliotekas“ (Lietuvos kaimo plėtros 2014–2020 metų programa). Jo metu kapitališkai suremontuotos A.Kirsnos, Seiliūnų ir Metelių bibliotekų patalpos bei įsigyti baldai (bibliotekinės lentynos).

Pagerintas prieinamumas neįgaliesiems Metelių ir Seiliūnų bibliotekose.

Suremontuotas Lazdijų viešosios bibliotekos stogas.

Suremontuotas Seiliūnų padalinio stogas (pakeisti latakai bei lietvamzdžiai).

Įsigyti 2 sėdmaišiai Lazdijų jaunimo centrui, 2 sėdmaišiai Krikštonių bibliotekai bei 3 sėdmaišiai Seiliūnų bibliotekai.

Įsigyti ir įrengti langų roletai Krikštonių bibliotekoje bei žaliuzės Kapčiamiesčio bibliotekoje.

Įsigyta lauko ir vidaus patalpų kamera, apsauginiai grindų kilimėliai po darbo kėdėmis, ventiliatoriai.

Įgyvendinant projektą „Pasivaikščiojimai su rašytojais“ įsigytas mobilus sulankstomas stalas bei mobilus stalas su logotipu ir 12 mobilių sulankstomų kėdžių, nešiojama garso kolonėlė su įkraunamu akumuliatoriumi ir 2 bevieliais mikrofonais.

Įgyvendinant projektą „Literatūriniai pietūs su krašto kūrėjais“ įsigyta kompiuterinė įranga -5 planšetiniai kompiutreriai ir 5 nešiojamos garso kolonėlės su įkraunamais akumuliatoriais ir bevieliais mikrofonais.

Nauja įranga įdiegta Lazdijų, Šventežerio, Seirijų ir Veisiejų viešosiose interneto prieigose:

Lazdijų bibliotekoje – 7 personaliniai kompiuteriai (toliau – PC), daugiafunkcinis įrenginys, projektorius, bevielio ryšio prieigos įrenginys, liečiamas terminalas.

Šventežerio bibliotekoje - 7 PC, įvesta apsauginė ir priešgaisrinė patalpų signalizacija, daugiafunkcinis įrenginys, projektorius, bevielio ryšio prieigos įrenginys.

Seirijų bibliotekoje – 8 PC, įvesta apsauginė ir priešgaisrinė signalizacija, daugiafunkcinis įrenginys, projektorius, bevielio ryšio prieigos įrenginys.

Veisiejų bibliotekoje – 6 PC, įvesta apsauginė ir priešgaisrinė signalizacija, daugiafunkcinis įrenginys, projektorius, bevielio ryšio prieigos įrenginys. Užtikrinta viešoji interneto prieiga ir kitos sutarties sąlygos. Taip pat papildomai įdiegtos įdiegtos apsauginės priešgaisrinės signalizacijos

Krosnos, Šeštokų, Dumblio, Kapčiamiesčio, Rudaminos, Veisiejų, Šventežerio patalpose.

**VEIKLOS PERSPEKTYVA**

 Vykdyti paslaugų plėtrą ir efektyvų visų galimų informacijos išteklių panaudojimą, siekiant

kuo maksimaliau tenkinti gyventojų kultūrinius ir informacinius poreikius.

Atlikti bibliotekos tinklo efektyvumo analizę: nustatyti padalinių materialinės bazės būklę, įvertinti bibliotekų tinklą, ištirti vartotojų pasitenkinimo teikiamomis paslaugomis lygį, išsiaiškinti naujų paslaugų poreikį.

Vykdomais projektais ir mokymais prisidėti prie Lietuvos ir Europos Sąjungos prioritetų: skaitmeninės įtraukties didinimo, žinių visuomenės kūrimosi, socialinės atskirties mažinimo, mokymosi visą gyvenimą skatinimo, ir kt.

Sukurti Mokymosi ir technologijų erdvę, kurioje vaikai, jaunimas ir suaugusieji galėtų išbandyti 3D spausdinimo, inžinerijos, programavimo rinkinius, dalyvauti edukacinėse programose, vykdyti Kultūros paso veiklas.

Interaktyviais būdais skatinti visų gyventojų grupių skaitymą. Organizuoti vasaros dienines stovyklas vaikams.

Tęsti Mobilios bibliotekos veiklą, aptarnaujant atokių kaimų gyventojus ir bendruomenes.

Plėsti unikalias Knygrišystės paslaugas Veisiejų bibliotekoje, jas viešinant ne tik rajoniniu, bet ir nacionaliniu, tarptautiniu mastu.

Aktyviai ir nuosekliai viešinti rajono bibliotekų paslaugas, komunikuoti gerąja patirtimi.

Statistikos departamento duomenimis Lietuvos bibliotekose lankosi 1,2 mln. registruotų skaitytojų, t.y., apytikriai kas antras šalies gyventojas. Lazdijų rajono savivaldybės bibliotekose registruoti 6249 skaitytojai t.y., apytikriai kas trečias rajono gyventojas. Bibliotekos paslaugomis taip pat naudojosi neregistruoti Bibliotekos vartotojai - rajono svečiai iš Lietuvos ir užsienio šalių. Tai rodo, jog šiuolaikinės bibliotekos yra reikalingos žmonėms. Vienas iš aktualiausių šių dienų bibliotekose vartotojų padiktuotų iššūkių - sėkmingas darbas ir pokyčių procesų valdymas bibliotekoje, įtakojamas sparčiai tobulinamų informacinių technologijų. **Remiantis Pasaulio ekonomikos forumo paskelbta ataskaita, skaičiuojama, kad 2020 metais net 35 proc. įgūdžių, kurie šiuo metu darbo rinkoje pripažįstami kaip vieni svarbiausių, pasikeis!** Kyla aktualūs klausimai, kokius gebėjimus bibliotekų specialistai turėtų lavinti šiandien, kad būtų kompetentingi ateityje? Nauji skaitmenizuotų technologijų pokyčiai gali būti ne tik teigiami, bet ir sukelti naujų saugumo grėsmių ir susilpninti ryšius tarp žmonių, kas labai aktualu viešųjų bibliotekų veikloje. Todėl kitų metų veiklos bus orientuotos į inovatyvias paslaugas, dirbtinio intelekto technologijų analizavimą ir pristatymą visuomenei konferencijose, informaciniuose susitikimuose, didelis dėmesys bus skiriamas žmogiškiesiems faktoriams, kūrybinio ir kritinio mąstymo lavinimui, virtualiam tarptautiniam ir tarpinstituciniam bendradarbiavimui.

Direktorė Renata Rudienė

\_\_\_\_\_\_\_\_\_\_\_\_\_\_\_\_\_\_\_\_\_\_\_